OpenLLM-France/wikimedia huggingface dataset:
# 9è districte congressual d'Indiana

El 9è districte congressual d'Indiana és un districte congressual que tria un Representant per a la Cambra de Representants dels Estats Units per l'estat d'Indiana. Segons l'Oficina del Cens,l'any 2011 el districte tenia 724 809 habitants. Actualment el districte està representat pel Republicà Todd Young.

## Geografia

El 9è. districte congressual està situat en les coordenades 38° 46′ 59″ N, 86° 12′ 46″ O﻿ / ﻿38.78306°N,86.21278°O﻿ / 38.78306; -86.21278.

## Demografia

Segons l'Oficina del Cens dels Estats Units, l'any 2011 hi havia 724809 persones residint en el 9è districte congressual. Dels 724809 habitants, el districte estava compost per 686935 (el 94.8%) de blancs; d'aquests, 676893 (el 93.4%) eren blancs no llatins o hispans. A més 18327 (el 2.5%) eren afroamericans o negres, 1443 (el 0.2%) eren natius d'Alaska o amerindis, 11297 (el 1.6%) eren asiàtics, 127 (el 0%) eren natius de Hawaii o illencs del Pacífic, 6185 (el 0.9%) eren d'altres races i 10537 (l'1.5%) pertanyien a dues o més races. Del total de la població 21441 (el 3 %) eren hispans o llatins de qualsevol raça; 15650 (el 2.2%) eren d'ascendència mexicana, 1379 (el 0.2%) porto-riquenya i 571 (el 0.1%) cubana. A més de l'anglès, 835 (el 2.5%) persones de més de cinc anys parlaven espanyol perfectament.
El nombre total de llars en el districte era de 281130, i el 65.8% eren famílies en les quals el 28.3% tenien menors de 18 anys vivint amb ells. De totes les famílies vivint en el districte, solament el 51% eren matrimonis. Del total de llars en el districte, el 5.5% eren parelles que no estaven casades, mentre que el 0.4% eren parelles del mateix sexe. La mitjana de persones per llar era de 2.48.
L'any 2011, els ingressos mitjans per llar en el districte congressual eren de 44885$, i els ingressos mitjans per família eren de 68236$. Les llars que no formaven una família tenien uns ingressos de 97836$. El salari mitjà de temps complet per als homes era de 41826$ i de 32992$ per a les dones. La renda per capita per al districte era de 22316$. Al voltant del 10.8% de la població estaven per sota del llindar de pobresa.

## Referències

* ↑ «US Board on Geographic Names» (en anglès). Servei Geològic dels Estats Units, 25-10-2007. [Consulta: 15 febrer 2019].
* 1 2 3 «American FactFinder» (en anglès). Oficina del Cens dels Estats Units. Arxivat de l'original el 3 de desembre 2017. [Consulta: 15 febrer 2019].
* ↑ «Geographic Names Information System» (en anglès). Servei Geològic dels Estats Units. Arxivat de l'original el 15 de febrer 2019. [Consulta: 15 febrer 2019].

## Enllaços externs

* Districtes congressuals a l'Oficina del Cens dels Estats Units.
# Fucecchio

Fucecchio és un municipi italià, situat a la regió de la Toscana i a la ciutat metropolitana de Florència. L'any 2004 tenia 21.912 habitants.
# Filip Isàngel

Filip Isàngel (en llatí Philippus Isangelus, en grec Φίλιππος εἰσαγγελεύς) va ser un escriptor grec de data desconeguda.
És citat per Plutarc com un dels escriptors grecs que consideraven la suposada visita d'Alexandre el Gran a la reina de les amazones, con una faula, com el temps va demostrar. El seu nom podria no ser εἰσαγγελεύς, sinó Θεαγγελεύς.

## Referències

* ↑ [https://quod.lib.umich.edu/m/moa/acl3129.0003.001/297?page=root;rgn=pages;size=100;view=image;q1=PhilippusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 289. ]
# Natàlia Nazàrova

Natàlia Víktorovna Nazàrova (en rus: Наталья Викторовна Назарова, nascuda el 26 de maig de 1979) és una velocista de pista i camp.
Va néixer a Moscou. Després d'un millor temps personal de 49,65 segons, executat uns quinze dies abans, Natàlia havia perdut la forma per l'inici dels Jocs Olímpics de 2004 a Atenes, Grècia, i només va acabar sent vuitena finalista. Ella va aconseguir una medalla de plata en el relleu.
Va acabar quarta en el Campionat Mundial 2003.
El 8 de gener de 2004 als setze anys, va trencar rècord mundial sota sostre en córrer 500 metres en un temps d'1:07.36. que havia estat establert per Olga Nazàrova.

## Referències

* ↑ Perfil de Tilastopaja al Natàlia Nazàrova
* ↑ «Nataliya Nazarova Bio, Stats and Results». Sports Reference LLC. Arxivat de l'original el 2012-11-12. [Consulta: 15 juny 2013].

## Enllaços externs

* IAAF, perfil de Natàlia Nazàrova
# Santos peregrinos

Santos peregrinos és una pel·lícula mexicana estrenada en 2004. Escrita i dirigida per Juan Carlos Carrasco, conta una història d'humor negre. "Santos Peregrinos" és com se'l coneix a les tres figures de la sagrada de família en la tradició mexicana, Un Josep, Una Maria i un Nen Déu que s'empren als naixements nadalencs tradicionals.

## Sinopsi

Emiliano Zapata li lliura unes figures dels Sants Pelegrins a una dona amb un bebè en braços, moments abans de ser assassinat a la Hisenda de Chinameca. 85 anys després, un ancià de nom don Emiliano que diu ser fill del prócer, celebra una posada els dies 24 de desembre amb aquestes figures al veïnatge on resideix al costat de gent molt humil.
Per circumstàncies estranyes, don Emiliano mor dos dies abans de la gran posada, en vetllar-lo i esculcar les seves coses, els veïns troben un testament on llega les figures a tots els habitants del veïnatge la qual cosa produeix riure dels veïns. El dia de la gran posada, un plet entre dues famílies provoca la caiguda dels Sants Pelegrins, en trencar-se, s'adonen que les figures estaven farcides de monedes d'or. La cobdícia i l'enveja provoca un circ de fatalitats al seu voltant.

## Repartiment

* Carmen Salinas…. La Abuela
* Isaura Espinoza…. Lucha
* Arturo Beristaín…. Tocino
* Julieta Egurrola…. Juanita
* Paloma Woolrich…. Chole
* Ernesto Gómez Cruz…. Don Emiliano
* Francesca Guillén…. Matilda
* Adal Ramones…. Nicandro
* José Carlos Rodríguez…. Don Gustavo
* Jimena Guerra…. Elia
* Luis Gerardo Méndez…. Mao
* Moisés Iván Mora…. Memo
* Alberto Reyes... Piolín

## Premis y nominacions

En la XLVII edició dels Premis Ariel fou nominada a la millor opera prima (Santos Peregrinos) i a la millor actriu de repartiment (Paloma Woolrich).

## Referències

* ↑ Santos peregrinos a correcamara.com
* ↑ Juan Carlos Carrasco revive el cine de vecindad con Santos peregrinos Arxivat 2021-04-09 a Wayback Machine., Crónica, 29 d'octubre de 2004

## Enllaços externs

* Tràiler de la pel·lícula a YouTube
# Mormia nigrescens

Mormia nigrescens és una espècie d'insecte dípter pertanyent a la família dels psicòdids que es troba a Àsia: el Japó.

## Referències

* ↑ Enderlein, G., 1935. Zur Klassifikation der Psychodinen. Sber. Ges. Naturforsch. Freunde Berlin, 1935, 248. «Enllaç». Arxivat de l'original el 2014-05-25. [Consulta: 1r maig 2012].
* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)

## Enllaços externs

* ION (anglès)
# Pic de la Serra

El Pic de la Serra és una muntanya de 1.200,5 metres d'altitud del límit dels termes de les comunes de Noedes i Orbanyà, totes dues de la comarca del Conflent, a la Catalunya del Nord.
És a la zona sud-oest del terme d'Orbanyà i a la nord-est de la de Noedes. És al sud del poble d'Orbanyà, i al nord-est del de Noedes, bastant a prop, al sud-est del Pic del Lloset i al nord-oest del Coll de Marçac.
És una muntanya freqüentada per les rutes excursionistes dels voltants de Noedes i Orbanyà.

## Referències

* ↑ El Pic de la Serra en els ortofotomapes de l'IGN
* ↑ Randonnées dans les Pyrénées-Orientales et les environs
# Abraham Theodor Berge

Abraham Theodor Berge (20 d'agost del 1851 - 10 de juliol del 1936) fou un polític noruec que ocupà el càrrec de primer ministre de Noruega entre els anys 1923 i 1924. Va ser professor i funcionari que va representar el Partit Liberal, el partit social liberal, i més tard el Partit Liberal de Mente Lliure, un partit de centre dreta.

## Biografia

Berge va néixer a Lyngdal a Lister og Mandals amt (actual Vest-Agder), Noruega. Era fill de Johan Tobias Johnsen Berge (1813–1883) i Helene Andreasdatter Kvalsvig. Va assistir al curs de professor ofert per Reinert Rødland a Lyngdal. El 1867, Berge esdevingué professor a la Nordbygda skole de Vanse. També va exercir com a xèrif a Vanse des de 1904 fins a 1908. Berge va ser nomenat governador del comtat a Vestfold el 1908, càrrec que va ocupar fins al 1924.
Berge va començar la seva carrera política a Lista, a l'actual municipi de Farsund, on va ser elegit alcalde el 1882. Des d'aquí va passar al Parlament noruec el 1891. Va exercir, en diferents períodes, tant com a ministre de Cultura i Afers de l'Església i com a ministre d'Hisenda. Després, després d'una absència de 10 anys de la política, va tornar a ser ministre d'Hisenda, i més tard també primer ministre, quan va morir el primer ministre en funcions Otto Bahr Halvorsen. Va renunciar a aquest càrrec a conseqüència de la derrota en una votació per aixecar la Llei seca.
El 1926 es va convertir en l'únic primer ministre noruec que mai va ser destituït. L'acusació consistia a retenir informació relacionada amb el rescat del govern d'un banc amenaçat de fallida. Tanmateix, va ser absolt el 1927, juntament amb els sis ministres que van ser jutjats al seu costat.

## Obres seleccionades

* Listerlandets kystværn og kaperfart 1807–14 (Tønsberg 1914) i Lista. En bygdebok (Tønsberg 1926). Tots dos llibres reeditats el 2006 per Klokkhammer Forlag AS.

## Referències

* ↑ «Abraham Berge, Prime Minister 1923 - 1924». Government.no.
* ↑ Svein Carstens. «Abraham Berge, Lærer, Politiker». Norsk biografisk leksikon.
* ↑ «Abraham Theodor Berge». Store norske leksikon.
| Precedit per: Otto Bahr Halvorsen | Primer ministre de Noruega 1923–1924 | Succeït per: Johan Ludwig Mowinckel |
# Fubuki Kuno

Fubuki Kuno (久野 吹雪, 27 de desembre de 1989) és una futbolista japonesa.

## Selecció del Japó

Va debutar amb la selecció del Japó el 2013. Va disputar 1 partits amb la selecció del Japó.

## Estadístiques

Selecció del Japó :
| Anys | Partits | Gols |
| 2013 | 1 | 0 |
| Total | 1 | 0 |

## Referències

* ↑ 2013 Japan Football Association(japonès)
# Filip III Arrideu

Filip Arrideu o simplement Arrideu (en llatí Philippus Arrhidaeus, en grec antic Φίλιππος Γ΄ ὁ Ἀρριδαῖος) fou un germanastre d'Alexandre el Gran, fill de Filip II de Macedònia i d'una ballarina de nom Filinna de Larissa. Es diu que era retardat i que el defecte li venia d'una poció que li va donar quan era un nen la reina Olímpies per gelosia.
Alexandre el va fer sortir de Macedònia potser per por del que podria fer la seva mare Olímpies, però no li va donar cap comandament ni civil ni militar. Era a Babilònia al temps de la mort d'Alexandre (323 aC) i llavors va ser proclamat rei sota el nom de Filip III Arrideu, ja que Alexandre, el fill del conqueridor i de Roxana, encara no havia nascut. Quant Roxana va tenir el fill, com que era mascle, va ser associat al tron amb el nom d'Alexandre IV de Macedònia.
El 322 aC es va casar amb Eurídice III de Macedònia que des de llavors el va dominar. En tornar a Macedònia, Eurídice va intentar obtenir el poder suprem en oposició a Polipercó. Roxana i el seu fill van fugir a Epir, on Olímpies, de la casa reial epirota, va induir al rei Aecides a envair Macedònia en ajut de Polipercó. Aecides va fracassar i Arrideu i Eurídice van ser fets presoners i executats per ordre d'Olímpies.
El 317 aC Cassandre, després d'eliminar Olímpies, va enterrar el cossos d'Arrideu i Eurídice amb els honors deguts a Eges i va celebrar uns jocs funeraris en honor seu.

## Referències

* ↑ Arrhidaeus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 350
# Natàlia Petrovna

La gran duquessa Natàlia Petrovna Romànov fou la filla més petita de Pere el gran i la seva segona esposa Caterina I de Rússia. Natàlia va néixer el 31 d'agost de 1718 i va morir el 15 de març de 1725.
# Salpingotus heptneri

Salpingotus heptneri és una espècie de mamífer rosegador de la família dels dipòdids. Viu al desert del Khizilkhum (Kazakhstan i l'Uzbekistan). Es tracta d'un animal nocturn i solitari que s'alimenta d'insectes, aranyes i vegetació. El seu hàbitat natural són els deserts. Es desconeix si hi ha cap amenaça significativa per a la supervivència d'aquesta espècie.
Aquest tàxon fou anomenat en honor del mastòleg soviètic Vladímir Heptner.

## Referències

* ↑ Tsitsulina, K. Salpingotus heptneri. UICN 2008. Llista Vermella d'espècies amenaçades de la UICN, edició 2008, consultada el 10 desembre 2015.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 186. ISBN 978-0801893049.
Espècies vivents de dipòdids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Myomorpha :
Allactaginae :
Cardiocraniinae :
Dipodinae :
Euchoreutinae :
Categoria :
# Larvik

Larvik és un municipi situat al comtat de Vestfold, Noruega. Té 43.867 habitants (2016)i la seva superfície és de 534,97 km². El centre administratiu del municipi és el poble homònim.

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 1r setembre 2016].

## Enllaços externs

* Larvik - Lloc web oficial
# Santiago Àngel Saura i Mascaró

Santiago Àngel Saura i Mascaró (Barcelona, 1818 - 4 de novembre de 1882) fou un naturalista i escriptor català.
Saura estudià la carrera de Dret, però no va exercir mai. Va col·laborar –sovint amb pseudònim– a El Sol i en altres diaris barcelonins i va ser redactor de la revista La Abeja. Va col·leccionar objectes diversos d'entomologia i malacologia, ceràmica, numismàtica i antiguitats, que avui es troben al Museu Martorell de Barcelona. Va ser membre de moltes entitats científiques i culturals de Catalunya i l'estranger, com ara de la Reial Acadèmia de Ciències i Arts de Barcelona –en què va formar part de diverses comissions–, la Societat Filomàtica de Barcelona, la Reunió Literària de Barcelona, la Societat Arqueològica Tarraconense, la Societat Barcelonesa d'Amics de la Instrucció, l'Ateneu Barcelonès, la Societat Entomològica de França i Bèlgica, la Sociedad Española de Historia Natural, la Societat Econòmica Barcelonesa d'Amics del País o la Societat Botànica Barcelonesa l'Acadèmia de Taquigrafia de Barcelona. Publicà diverses obres científiques i literiàries i un Diccionario manual... de las lenguas catalana-castellana (1851), reeditat com a mínim set vegades en castellà i sis en català, a partir del 1878. Va traduir El Paraiso Perdido de John Milton per les edicions populars IBERIA l'any 1932.

## Obra publicada
### Obra científica

* El secreto de la doble vista antimagnética (1847)
* Historia de los aeronautas y los globos aerostáticos (1847)
* Diccionario manual... de las lenguas catalana-castellana (1851) (edició de 1883)
* Importancia de los estudios entomológicos (1871)
* Montserrat subterránea (1882)

### Obra literària

* Novísimo manual epistolar (1849)
* Don Enrique el doliente (1853)

### Traduccions

* El Paraiso Perdido (1932)

## Referències

* 1 2 «Santiago Àngel Saura i Mascaró». Gran Enciclopèdia Catalana. Barcelona: Grup Enciclopèdia Catalana.
* 1 2 «Santiago Àngel Saura i Mascaró». Reial Acadèmia de Ciències i Arts de Barcelona. [Consulta: 11 novembre 2014].

## Enllaços externs

* Les edicions del diccionari Saura: un puzle incomplet
# Abbasiyya

Al-Abbassiyya (àrab: العباسية, al-ʿAbbāsiyya) és una antiga ciutat de Tunísia, a tocar de Kairuan (uns 3 km al sud-est), fundada per l'emir Ibrahim I ibn al-Àghlab, fundador de la dinastia aglàbida d'Ifríqiya, l'any 800 i capital dels aglàbides del 800 al 877. Ibrahim li va donar el nom en honor dels califes abbàssides, els seus sobirans nominals.
En aquesta ciutat Ibrahim I va rebre els ambaixadors de Carlemany, que demanaven les relíquies de Sant Cebrià el 805; al mateix temps, amb els enviats de Constantí, patrici romà d'Orient de Sicília, es va concertar una treva (kudna) i un intercanvi de presoners; els ambaixadors francs van lliurar a l'emir els regals pel califa.
A la ciutat es va fabricar moneda. La fundació per Ibrahim II de la ciutat de Raqqada (877), una mica més al sud, va posar fi a la seva capitalitat i va iniciar la seva decadència fins que fou destruïda durant la invasió dels Banu Hilal a la meitat del segle xi.
Van néixer a la ciutat alguns personatges destacats, essent el principal el primer historiador de Kairuan, Abu-l-Àrab Muhàmmad ibn Àhmad ibn Tamim (mort en 945).

## Referències

* ↑ Chamakhi, Mustapha K. Islam in all its States (en anglès). BoD - Books on Demand, 2021-06-21, p. 78. ISBN 978-2-322-25166-7.
* ↑ Jayyusi, Salma Khadra; Holod, Renata; Petruccioli, Antillio; Raymond, André. The City in the Islamic World (2 vols.) (en anglès). BRILL, 2008-06-30, p. 127. ISBN 978-90-474-4265-3.
* ↑ James D. Tracy (ed). City Walls: The Urban Enceinte in Global Perspective (en anglès). Cambridge University Press, 2000-09-25, p. 230. ISBN 978-0-521-65221-6.
* ↑ Hareir, Idris El; Mbaye, Ravane. The Spread of Islam Throughout the World (en anglès). UNESCO, 2011, p. 399. ISBN 978-92-3-104153-2.
# Kharlúixino

Kharlúixino (en rus: Харлушино) és un poble de l'óblast d'Arkhànguelsk, a Rússia, segons el cens del 2012 tenia un habitant.

## Referències

* ↑ «Схема территориального планирования Каргопольского района». Федеральная государственная информационная система территориального планирования (ФГИС ТП).
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2022-02-05. [Consulta: 2 maig 2022].
# Salpingotus pallidus

Salpingotus pallidus és una espècie de mamífer rosegador de la família dels dipòdids. És endèmic del Kazakhstan (nord del mar d'Aral, desert del Karakum i les valls del llac Balkhaix). Es tracta d'un animal nocturn i solitari que s'alimenta de llavors, plantes efímeres i petits invertebrats. El seu hàbitat natural són els deserts. Es desconeix si hi ha cap amenaça significativa per a la supervivència d'aquesta espècie.

## Referències

* ↑ Tsitsulina, K. Salpingotus pallidus. UICN 2008. Llista Vermella d'espècies amenaçades de la UICN, edició 2008, consultada el 5 gener 2016.
Espècies vivents de dipòdids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Myomorpha :
Allactaginae :
Cardiocraniinae :
Dipodinae :
Euchoreutinae :
Categoria :
# Larzac

* Per a altres significats, vegeu «Larzac (Dordonya)».
El Larzac és un altiplà (Causse del Larzac) dins del Massís Central, al departament d'Avairon (regió d'Occitània), famós per la producció dels formatges de rocafort i pels incidents del 1970 que van portar Occitània a la primera plana de les reivindicacions contra l'estat. El 1970 el ministre de defensa francès, Michel Debré, decidí comprar per a l'exèrcit francès la plana de Canjuers (35.000 hectàrees) per fer un polígon de tir, i volia fer el mateix a Larzac, entre Millau i el Baix Lenguadoc. Aquest fet provocaria d'entrada la pèrdua de 107 explotacions agràries, de 25.000 ovelles, d'1,3 milions de tones de llet i danys econòmics i ecològics irreparables. Els 107 propietaris es negaren a vendre les propietats, i el 1971 tot el Roergue els donà suport.
Organitzaren una tractorada de Rodès a Orleans i ompliren d'ovelles la Torre Eiffel. Lutte Occitane n'agafà el protagonisme activista: des del 1973 organitzà concentracions multitudinàries i actuacions de diversos cantautors occitans, i el 1974 culminaria amb l'acte Gardarem lo Larzac amb 100.000 persones acampades, entre ells el mateix François Mitterrand, el pacifista Joseph Lanza del Vasto, els obrers de Lip, i representants dels indis nord-americans, dels sindicats i dels nacionalistes corsos i irlandesos. Amb aquesta pressió, el 1978 només s'havien venut 1.500 de les 13.000 hectàrees necessàries per al projecte. A tall de curiositat, val a dir que el sindicalista i líder antiglobalització José Bové és originari del Larzac.

## Bibliografia

* Baldit, Joan-Pèire (1982) Occitània, trad. de Jordi Bolòs i Maria Dolors Duran, Edicions La Magrana, Col·lecció Alliberament, 14 Barcelona.

## Enllaços externs

* Causse du Larzac.
* Causse du Larzac.
* Web de l'INA, un dossier complet sobre la lluita dels camperols de Larzac al 1971-1981 al menú «Explorer» clicant «Thèmes» després «Société» i «Larzac».
# AXC

AXC té els següents significats:
* L'Altraveu per Castellar, partit polític de Castellar del Vallès (Vallès Occidental)
* Alternativa per Castellbisbal, agrupació d'electors municipalista de Castellbisbal (Vallès Occidental)
* República Democràtica de l'Azerbaidjan (del seu nom en àzeri Azərbaycan Xalq Cümhuriyyəti), primer estat modern de l'Azerbaidjan
# Félix Pons Irazazábal

Félix Pons Irazazábal (Palma, Illes Balears, 1942 - Palma, 2 de juliol de 2010) fou un advocat i polític mallorquí del PSIB (PSOE) que fou president del Congrés dels Diputats entre 1986 i 1996.
Va néixer el 14 de setembre de 1942 a la ciutat de Palma, besnet de l'escriptor Josep Lluís Pons i Gallarza. Va estudiar dret a la Universitat de Barcelona, universitat en la qual es va llicenciar el 1964. A partir de 1965 alternà la seva tasca d'advocat amb la docent, i esdevé professor de Dret a l'Escola d'Assistència Social entre 1965 i 1970, professor de dret polític i de Dret administratiu a la secció delegada de Palma de la Universitat de Barcelona, entre 1972-1974 i 1974-1977 respectivament. El curs 1996-97 va fer classes de Dret mercantil a la Universitat de les Illes Balears.

## Activitat política

El 1975 s'afilià a la Federació Socialista Balear, actual Partit Socialista de les Illes Balears (PSIB). En les eleccions generals de 1977 fou escollit diputat al Congrés en representació de les Illes Balears, escó que repetí en les eleccions de 1979, 1986, 1989 i 1993.
L'any 1983 fou elegit diputat al Parlament de les Illes Balears, esdevenint el portaveu del Grup Socialista Balear i abans havia estat nomenat conseller de Treball i Sanitat del Consell General Interinsular, antecedent del Govern de les Illes Balears, sota la presidència de Francesc Tutzó Bennàsar (setembre de 1982- maig de 1983).
Posteriorment en la remodelació del seu govern, Felipe González el nomenà ministre d'Administració Territorial l'any 1985, càrrec per al romanent de la legislatura. En les eleccions de 1986 al Congrés fou novament elegit diputat i el 15 de juliol d'aquell fou nomenat president del Congrés dels Diputats, càrrec que ocupà fins al 3 de març de 1996, moment en el qual abandonà la política activa.

## Referències

* ↑ Gran Enciclopèdia de Mallorca. Volum 13.
* ↑ Borràs, Enric «Mor Fèlix Pons». Ara Balears, 03-07-2010. Arxivat de l'original el 6 de març 2019 [Consulta: 6 març 2019]. Arxivat 6 de març 2019 a Wayback Machine.

## Enllaços externs

* (castellà) Informació de Félix Pons al Congrés dels Diputats
* (castellà) Informació de Félix Pons com a President del Congrés dels Diputats
# Supercúmul de Coma

El Supercúmul de Coma o Abell 1656, és una petita estructura de l'Univers. Està localitzat a 300 milions d'anys llum de la Terra, on es troba al centre de la Gran Muralla. El supercúmul de Coma és el cúmul massiu de galàxies més proper, té una forma esfèrica amb un diàmetre de 20 milions d'anys llum i conté més de 3.000 galàxies. Està localitzat en la Cabellera de Berenice. Malgrat la seva petita grandària conté un gran nombre de galàxies. Aquestes estan localitzades en els seus dos més grans cúmuls de galàxies, en el cúmul de Coma i el cúmul de Lleó. Ha estat un dels primers supercúmuls a ser descoberts i ha ajudat molt als astrònoms en la seva tasca per entendre l'estructura de l'univers.

## Vegeu també

* Supercúmul
* Astronomia extragalàctica

## Referències

* ↑ Somak Raychaudhury «The evolution of dwarf galaxies in the Coma supercluster» (en anglès). Monthly Notices of the Royal Astronomical Society, 2011, pàg. 1098–1104. DOI: 10.1111/J.1365-2966.2010.17977.X.
* 1 2 Afirmat a: SIMBAD.
* ↑ «Superclusters - A Review of the Universe».